Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1210/14/3306	Považská Bystrica, 17.2.2015
EEČ : 2-26-19-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Popis skutku
Hoci bol ako otec mal. XXXXX, nar. 14.12.2011, bytom u matky, povinný prispievať na jeho výživu podľa Zákona o rodine ako aj podľa rozsudku Okresného súdu XXXXX zo dňa 22.05.2013, právoplatného dňa 30.05.2013, sumou vo výške 100 Eur mesačne, ktoré výživné mal zasielať do 15. dňa v  mesiaci vopred k rukám matky dieťaťa XXXXXj, trvale bytom XXXXX, Pov. Bystrica, plneniu vyživovacej povinnosti sa od mesiaca jún 2014 úmyselne vyhýbal tým že hoci od 21.01.2014 pracoval u XXXXX, Trenčianske Jastrabie,  kde mal pravidelný mesačný príjem, z tohto ale na výživu svojho maloletého syna v Pov. Bystrici, vo Veľkej Bytči, okr. Bytča, ani na inom mieste neprispel, čím mu za obdobie od mesiaca jún 2014 do mesiaca október 2014 vrátane vznikol dlh na výživnom v celkovej výške 500 Eur

lebo zanikla trestnosť činu

Odôvodnenie:
	Vyšetrovateľ Okresného riaditeľstva PZ Pov. Bystrica, Odboru kriminálnej polície, uznesením ČVS: ORP-635/1-VYS-PB-2014 zo dňa 17.12.2014 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák. v podstate na tom skutkovom základe, že hoci bol ako otec mal. XXXXX, nar. 14.12.2011, bytom u matky, povinný prispievať na jeho výživu podľa Zákona o rodine ako aj podľa rozsudku Okresného súdu XXXXX zo dňa 22.05.2013, právoplatného dňa 30.05.2013, sumou vo výške 100 Eur mesačne, ktoré výživné mal zasielať do 15. dňa v  mesiaci vopred k rukám matky dieťaťa XXXXX, trvale bytom XXXXX, Pov. Bystrica, plneniu vyživovacej povinnosti sa od mesiaca jún 2014 úmyselne vyhýbal tým že hoci od 21.01.2014 pracoval u XXXXX, Trenčianske Jastrabie,  kde mal pravidelný mesačný príjem, z tohto ale na výživu svojho syna v Pov. Bystrici, vo Veľkej Bytči, okr. Bytča, ani na inom mieste neprispel, čím mu za obdobie od mesiaca jún 2014 do mesiaca október 2014 vrátane vznikol dlh na výživnom v celkovej výške 500 Eur

Po skončení skráteného vyšetrovania vyšetrovateľ PZ predložil prokurátorovi vyšetrovací spis, vedený v trestnej veci obv. XXXXX,  s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: ORP-635/1-VYS-PB-2014 a dospela som k záveru, že predmetný návrh vyšetrovateľa PZ na zastavenie trestného stíhania proti obv. XXXXX je opodstatnený.

	Obvinený XXXXX do zápisnice o výsluchu obvineného zo dňa 23.01.2015 uviedol, že je pravdou, že neplatil výživné na svojho syna v období od júna 2014 do októbra 2014, dlžné výživné však už celé zaplatil a žiadal, aby bolo trestné stíhanie voči nemu zastavené. 

Poškodená XXXXX do zápisnice o výsluchu svedka - poškodeného zo dňa 28.01.2015 potvrdila,  že obv. XXXXX zaplatil celý dlh na výživnom vo výške 500XXXXX Eur, a to v piatich splátkach po 100 Eur, a zároveň predložila poštové poukážky o úrade dlžného výživného. Uviedla že syn núdzou netrpel, základné potreby mu dokáže zabezpečiť zo svojho príjmu a neplatenie výživného nemalo trvalo nepriaznivé následky.

XXXXX bol uznesením Okresného súdu Pov. Bystrica sp. zn. 0Tp/84/2014 zo dňa 08.11.2014 vzatý do väzby s tým, že väzba začala plynúť dňa 07.11.2014 a vykonáva sa v Ústave na výkon väzby v Žiline. 

	 Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda úmyselným vyhýbaním sa plneniu vyživovacej povinnosti voči svojmu maloletému synovi XXXXX v období od júna 2014 do októbra 2014 vrátane a po formálnej i materiálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2 Tr. zák. 

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči svojmu synovi XXXXX určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Lenka Danihlíková
prokurátorka